KIRJALLINEN KYSYMYS E-3145/00 esittäjä(t): Adriana Poli Bortone (UEN) komissiolle. Albanian poliisilaitoksen uudistaminen.



Virallinen lehti nro 163 E , 06/06/2001 s. 0044 - 0045



KIRJALLINEN KYSYMYS E-3145/00 esittäjä(t): Adriana Poli Bortone (UEN) komissiolle (6. lokakuuta 2000) Aihe: Albanian poliisilaitoksen uudistaminen Neuvosto päätti - 16. kesäkuuta jatkaa 31. joulukuuta 2000 asti SEU:n Y artiklan 3 kohdan nojalla hyväksyttyä yhteistä toimintaa 1999/189/YUTP, joka koskee EU:n osallistumista Albanian poliisilaitoksen uudistamiseen. - Koulutukseen on osallistunut ensimmäisessä vaiheessa 3000 poliisia ja siihen on käytetty 2,1 miljoonaa euroa. - Tähän mennessä rikollisuuden torjuntatoimet Albaniassa ovat olleet olemattomia. Viime päivinä albanialaiset salakuljettajat rikkoivat jälleen lakia pommittamalla Italian Guardia di Finanzan moottorivenepartiota, joka yritti torjua laittomien siirtolaisten jatkuvaa traagista salakuljetusta Apulian rannikolle. Onko tällä yhteisellä toiminnalla saatu aikaan myönteisiä tuloksia ja jos on niin mitä? Miten ja mihin 3 000 koulutettua albanialaista poliisia on sijoitettu ja mitkä ovat heidän tehtävänsä? Kuka valvoo 3 000 albanialaisen poliisin työtä ja miten? Chris Pattenin komission puolesta antama vastaus (6. marraskuuta 2000) Länsi-Euroopan unionin (WEU) monikansallinen neuvoa-antava poliisiryhmä (MAPE), antaa Albanian poliisille koulutusta, apua ja neuvoja. Se tekee yhteistyötä Albanian julkisen järjestyksen ministeriön kanssa ja toimii pääasiassa Tiranassa, Durresissa ja alueellisissa liikkuvissa yksiköissä. Sen toiminta ei ulotu Albanian (lähes olemattomaan) rannikkovartiostoon. Parlamentin jäsenen mainitsema unionin yhteinen toiminta on ollut unionin MAPE:lle antaman tuen perustana maaliskuusta 1999 lähtien. MAPE:n toiminta on osa laajempaa strategiaa, johon sisältyy myös yhteisön yhteistyössä MAPE:n kanssa antama apu varusteiden hankkimiseksi Albanian poliisille. Komissio katsoo, että turvallisuus ja yleinen järjestys on Albaniassa parantunut huomattavasti verrattuna vuoden 1977 tilanteeseen. Kosovon kriisi vuonna 1999 aiheutti kuitenkin ongelmia Albanian poliisitoimelle, kuten ihmiskaupan lisääntymistä, joka muun muassa johti parlamentin jäsenen mainitsemaan tapaukseen. MAPE:n koulutusohjelman tuloksia on arvioitava ottaen huomioon Albanian vaikeat olosuhteet. Vaikka onkin totta, että MAPE:n ohjelma on kärsinyt suhteellisen suuresta vaihtuvuudesta Albanian poliisikunnassa jopa 30 prosenttia niistä poliiseista, joita on koulutettu vuodesta 1999 lähtien, on eronnut palveluksesta tai erotettu yli 3 000 albanialaista poliisia kaikkiaan noin 14 000:sta on komission saamien tietojen mukaan saanut peruskoulutuksen vuodesta 1999 lähtien. Jokin aika sitten aloitettiin myös kouluttajien koulutusohjelma. MAPE:n neuvoa-antaviin tehtäviin liittyen voidaan mainita, että Albaniassa säädettiin marraskuussa 1999 valtiollista poliisia koskeva puitelaki. Sen pohjalta säädetään parhaillaan lukuisia asetuksia, jotka ovat vuonna 1999 säädetyn virkamieslain mukaisia. Odottaa sopii, että terveellä pohjalla oleva lainsäädäntö yhdessä jatkuvan koulutuksen, neuvonnan ja varustetuen kanssa edistää olojen vakiintumista ja poliisin toiminnan parantumista, jolloin maan turvallisuus ja yleinen järjestys paranee. Siihen liittyen, että WEU:n tiettyjä tehtäviä on tarkoitus ottaa unionin tehtäviksi, suunnitellaan WEU:n/MAPE:n toiminnan kattavaa arviointia sekä Albanian poliisiuudistuksen yleisarviota. Sen pohjalta voidaan harkita MAPE:n toiminnan mahdollista laajentamista ja tarkistamista Albaniassa 31. joulukuuta 2000 jälkeen.